[{"text_idx": "#000002", "text": "Reisikonsultant annab lisainfot ja aitab lahendada vo\u0303imalikud erisoovid."}, {"text_idx": "#000003", "text": "Kuldkaardi omanikud koguvad iga reisitellimusega boonuspunkte."}, {"text_idx": "#000004", "text": "Lennupiletid \u2013 broneeri ise vo\u0303i ku\u0308si reisikonsultandilt"}, {"text_idx": "#000008", "text": "Evelin: \u201cKo\u0303ige erilisemad sihtkohad on need, kuhu kutsub ikka ja ja\u0308lle tagasi ning siin on ilma pingeritta seadmata minu 5 parimat sihtkohta alustades la\u0308himast.\u201d"}, {"text_idx": "#000009", "text": "1. Kihnu \u2013 u\u0308ks eriline pa\u0308rl Liivi lahes\nKihnu sadamasse saabudes ja\u0308a\u0308b aeg seisma, kuskile ei ole kiiret. Parajalt va\u0308ike/suur saar jalgrattaga avastamiseks, mida saab kohe sadama ko\u0303rvalt ka rentida.\nKihnu saare kultuuriliste ja looduslike vaatamisva\u0308a\u0308rsuste avastamiseks on mo\u0303nus 23 km pikkune rattaring ehk Reesuratas (reisuratas), mis rahulikult kulgedes annab tegevust pooleks kuni terveks pa\u0308evaks.\nKui saarele on ring peale tehtud, siis on hea ka niisama aega veeta oma lemmikutes kohtades. Suvel on saarel alati mo\u0303nus melu \u2013 mitmed so\u0308o\u0308gikohad ja talud pakuvad ha\u0308id kohalikke maitseid ja kultuuri. Eriti lo\u0303bus on, kui satud Kihnu peolt rattaga koju paarutama. Ta\u0308navavalgust saarel ju ei ole ning pealambid ning rattakellad pakuvad kottpimedal teel palju elevust.\nKihnus ei kehti u\u0308tlemine, et alguses ei saa vedama ja pa\u0308rast ei saa pidama, kui satub mo\u0303ni ku\u0308lamees pilliga, siis la\u0308heb tantsuks kohe esimesest noodist. Kord oli meil o\u0303nn selliseid pillimehi kohata sadamas praami oodates. Pill juba hu\u0308u\u0308dis, kui me sadamasse jo\u0303udsime ja rahvas tantsis. Pidu ei raugenud ka laeval ning mandrile jo\u0303udes astusime laevalt maha ikka pillima\u0308ngu saatel.\nSelline see Kihnu on \u2013 ro\u0303o\u0303msameelne ja u\u0308llatusi ta\u0308is saar."}, {"text_idx": "#000010", "text": "Kihnu sadam, sadamaturg, rattarent ning korvita\u0308is tuulehaugi"}, {"text_idx": "#000011", "text": "Lund on palju siis, kui ka maanteed on kaetud valge vaibaga. Just sellist imelist talvevo\u0303lumaad pakub Lapimaa, kus tegevust jagub igale vanusegrupile. Lastele ja miks mitte ka suurematele jo\u0303uluvana so\u0303pradele ootab Rovaniemis jo\u0303uluteemaline Santa Park. Edasi tasub liikuda rohkem po\u0303hja, kus lund veelgi rohkem ja talveelamus veelgi suurem. Rovaniemist 170 km po\u0303hjas on va\u0308ike ku\u0308lake Sirkka, kus asub u\u0308ks Soome suurimaid suusakeskuseid \u2013 Levi. Kui suusatamisest u\u0308ksi ei piisa, siis on vo\u0303imalik so\u0303ita koerarakenditega vo\u0303i mootorsaanidega. Kui veab, na\u0308eb ka virmalisi. Levilt mitte kaugel (66 km) on teinegi suusakeskus Ylla\u0308s, kus on Soome pikimad ja ja\u0308rsemad suusano\u0303lvad. Tegevust jagub.\nLapimaale minekuks tasub kaaluda u\u0308he vo\u0303imalusena o\u0308ist autorongi, mis so\u0303idab Helsingist (Pasila peatusest) Rovaniemi ning on lastele kindlasti elamus omaette. Pealegi, autoga minnes saab ko\u0303ik talvisteks tegevusteks vajalikud asjad mugavalt kaasa vo\u0303tta. Lastega reisides on neid asju ju alati nii kohutavalt palju."}, {"text_idx": "#000012", "text": "Alates 1. juulist 2019 saavad Eesti kodanikud Kaliningradi oblasti ku\u0308lastamiseks vormistada elektroonilise turismiviisa. Kes on vo\u0303tnud ette reisi Leetu Nida poolsaarele, neil tasub plaanida natuke pikem reis ning liikuda Nidalt edasi Kaliningradi oblastisse. Kaliningrad on avastamist ja ku\u0308lastamist va\u0308a\u0308rt.\nSvetlogorsk on imeilusa uue promenaadiga kuurortlinn, kus on tehtud mitmeid investeeringuid turismi taaselavdamiseks. Yantarny \u0301s on ko\u0303ige ilusamad rannad ning Baltiisk \u0301is asub Venemaa Balti laevastiku suurim baas. Hea o\u0303nne korral saab mererannast korjata ka kaldale uhutud merevaiku.\nBaltiisk \u0301is on ka oblasti ainuke veekeskus, mis meie mo\u0303istes on selline tavaline. Kaliningradi linnas on peamisteks huviva\u0308a\u0308rsusteks ookeani- ning merevaigumuuseum.\nInimesed on va\u0308ga avatud ja so\u0303bralikud."}, {"text_idx": "#000013", "text": "4. Austria (Zillertali org, Mayrhofen)\nJuba ligi 15 aastat on parimaks suusapuhkuse kohaks olnud Mayrhofen. Nende aastatega on meil ta\u0308pselt teada, millise ilmaga millised rajad tasub ette vo\u0303tta, et suusaelamus oleks maksimaalne. Alati avastame ka midagi uut, mo\u0303ne uue suusano\u0303lva vo\u0303i matkaraja, kus saab matkata ka talvisemal ajal vo\u0303i kus talisuplejal o\u0303nnestub end ja\u0308rvevette kasta. Vo\u0303rreldes teiste suusakeskustega on Mayrhofen hinna ja kvaliteedi osas u\u0308ks parimaid. Enamus to\u0303stukeid on uued ning igal aastal tehakse ta\u0308iendusi vo\u0303i vahetatakse mo\u0303ni vanem to\u0303stuk va\u0308lja uue ja moodsama vastu. Zillertal Superskipassiga saab so\u0303ita ko\u0303igis neljas Zillertali oru suusakeskuses ning radu on rohkem kui na\u0308dalaga la\u0308bida jo\u0303uab.\nHintertuxi liustikul on vo\u0303imalik suusatada aastaringselt."}, {"text_idx": "#000014", "text": "5. Hispaania (Camino de Santiago)\nCamino de Santiago teekondi on mitmeid aga valisin ko\u0303ndimiseks neist ko\u0303ige populaarsema ehk Prantsuse tee, mis algab Prantsusmaalt Saint Jean Pied de Portist ning kulgeb mo\u0308o\u0308da Po\u0303hja-Hispaaniat Santiago de Compostela linna, kokku umbes 780 km. Selline mo\u0303nus aja mahavo\u0303tmise ja mo\u0303tete kogumise reis. Mul kulus Prantsuse tee la\u0308bimiseks ta\u0308pselt kuu, alustasin 3. augustil ning lo\u0303petasin 3. septembril. Paljud ko\u0303nnivad teekonda lu\u0308hemate etappidena, na\u0308iteks na\u0308dal ning umbes 200 km, mis annab samuti hea vo\u0303imaluse korraks aeg maha vo\u0303tta ning avastada Hispaaniat. Camino pakub palju erinevaid elamusi ja emotsioone. Ma va\u0308ga loodan, et kunagi tekib taas aega ja vo\u0303imalust see teekond uuesti ette vo\u0303tta aga siis prooviks juba koos perega."}, {"text_idx": "#000015", "text": "Teekond kulgeb ku\u0308last ku\u0308lla, mo\u0308o\u0308da viinamarja ja oliiviistandusi"}, {"text_idx": "#000016", "text": "Teekond on vahel u\u0308sna konarlik"}, {"text_idx": "#000017", "text": "Kui reisipilte vaadates tekkis reisisoov, siis kirjuta meile estravel@estravel.ee vo\u0303i helista 6266 266 ja paneme paika Sinu unistuste reisi."}]